Народно Читалище „Зора1922г.” с. Терзийско Ул. Девети септември 101

 Тел. 0888132046 Имейл: terziysko22@abv.bg

**Отчет на НЧ”Зора1922” с Терзийско за 2023 година**

 **Плана, които бяхме написали за 2023 година малко се промени. Някои неща отпаднаха , други не записани направихме, както винаги сме отворени за нови идеи и начинания от хора от селото и членове на читалището.**

* **Направихме Зарезан с младежите и приятели от селото.**
* **Оплетохме с деца от селото мартеници и раздадохме на хора от селото и града.**
* **На националния празник сложихме венци и знамена на важни места в селото, и подменихме старите.**
* **На заговезни направихме обреден огън, направихме и раздадохме баница на присъстващите.**
* **През април изнесохме и монтирахме баскетболния кош на площада и оставихме топката за играчите. ( Баскетболния кош е подвижен, прибираме го през зимата).**
* **През май поправихме соларните лампи.( силния вятър ги повреди.)**
* **През май за Гергьовден направихме агнешка курбан чорба на площада, събрахме хора от селото и част от новите съселяни. Масите на площада ги събраха за веселие, музика и танци. Повече от 30 души дойдоха. Всичката чорба се изяде.**
* **Писахме проект за нова литература, но в бързината не видяхме новото условие за ел. носител към документите.**
* **Направихме детски велосипеден празник с награди, медали и сладкиши.**
* **През юни е нашия празник на грънчарското производство по културен календар на Общината. Повече от половината от хората в селото това са работили и продължават да работят. Празника беше с гайдари, певци, музика, хора, хапване за гости и всички присъстващи. От няколко години всички си донасят шатрите храната и масите и празнуваме заедно. Възстановката на залавянето на Захари Стоянов не се състоя, защото поляната се беше заблатила от многото дъжд.**
* **Направихме и нови постаменти за изложбата от нова керамика.**
* **През двата горещи месеца юли и август всяка събота след обяд на хладина, събирахме, деца и родители, баби и внуци за спорт и тичане след топки и деца, тротинетки и велосипеди. За отмора слагаха печати и оцветяваха, слушаха приказки. Възрастните отмаряха с хапване и музика. Площада е голям и равен няма коли и децата тичаха на спокойствие.**
* **През септември получихме дарение, градинска пейка. Същия месец участвахме във Фестивала на сливата. Занимавахме и двата дена желаещите с декорация, керамика, рисуване. 20 кг глина стана на фигурки.**
* **Следващия месец имахме ремонт, на две от помещенията е сменена дограмата по проект на Общината. Ние сменихме и една врата, закупихме шкафове сменихме осветлението, контакти и ключове.**
* **Включихме се през ноември в деня на четенето. Четохме он лайн разкази на Джек Лондон. Продължихме с четенето и през следващите месеци, почти всеки ден. Закупихме и нови книги на историческа тематика.**
* **През декември в обновеното ни помещение направихме празник на фтичките ( така казват на сърмите в нашия край). Направихме с чукан боб и ориз, показахме нашия начин на свиването им. След обяд с готвачите и опитвачите на обща софра ги хапнахме.**
* **През годината помежду главните дейности заведохме и част от дарената литература а останалата на свой ред даряваме. Няколко пъти давахме флоето на читалището за лични и други празници на членове на читалището. Поръчахме пилони за волейболната мрежа, която през новата година с помощта на волейболния отбор на Троян ще монтираме на площада.**

**Не участвахме с проект към Общински форум, защото разбрахме, че ще имаме ремонт и спестената сума ще ни трябва за там. За отопление през студените месеци са се грижили дарители.**

**Селото ни е с малко жители и то повечето са възрастни пенсионери, а деца има най вече през лятото. Затова организираме различни дейности от останалите читалища. Налага се да привличаме жителите на съседните села и от града.**

**Това е свършеното за 2023 година.**

 **20.02. 2024 г Терзийско**

 **Анелия Вачкова - секретар**

 Народно Читалище „Зора1922г.” с. Терзийско Ул. Девети септември 101

 Тел. 0888132046 Имейл: terziysko22@abv.bg

**План на народно Читалище „Зора 1922” с. Терзийско за 2024**

**година**

Ние от настоятелството и членовете на читалището, след събиране на мнения и предложения съставихме следния план за новата 2024 година.

|  |  |  |
| --- | --- | --- |
| № | Дейност | Предвидени разходи |
| 1 | През зимните месеци ще научим децата да правят мартеници и за баба Марта заедно ще ги закачим на хората от селото. | Има останали материали от миналата година |
| 2 | На националния празник ще положим венци на важните места в селото. | 20 лв. |
| 3 | От няколко години правим заговезни на площада пред читалището с огън и баница и тази година ще го има. | 20 лв. |
| 4 | От няколко години имаме закупена волейболна мрежа. Имаме и вече закупено оборудване.За 2024 година ще трябва да се изкопаят дупки и да циментираме така на речените „ботуши” в площадката пред читалището. | 40 лв. |
| 5 | През май ще имаме курбан ( агнешка чорба ) на площада както правим всяка година, със музика и хора. Ще потърсим и помощта на кметството за да стане по голям празника. През 2023 година към нас се присъединиха и част от новите жители на селото, надяваме се да приобщим още от тях. | 35 лв. |
| 6 | Преди година направихме кът за спорт и настолни игри. Няколко години подред на празника, които организираме е дъждовно. Проваля се празника. Затова сме решили да покрием мястото за постоянно. Поне за певците и музикантите да не търсим сухо място и ще можем да го използваме и за много други бъдещи начинания.  | ? |
| 7 | През юни е детския празник. С велосипедното състезание. Както преди ще го имаме но ще променим часа със ранен или след обяд. Имаме деца но повечето са малки ще трябва да се съобразяваме с режима им. | Имаме останали книжки закупени за награди. Ще трябва малка сума за още малко и за лакомства.35лв. |
| 8 | През юни е и празника на селото и грънчарското производство за които кандидатстваме в културния календар. Ще се проведе както винаги с веселие, танци, певци и певици, с много гости и роднини, които ще видят и опитат от магията на глината | Както предишни години с инициативата кандидатстваме по Културен календар. Около 1400лв |
| 9 | През 2023 всяка събота след обяд събираме родители и деца, баби и внучета на площада. За спорт, музика и похапване. Площада е голям и децата са на сигурно с топките и тротинетките. Ако успеем да ги укротим ще четем и приказки. Някои от съботите ще направим и откриването на волейболната площадка.  |   0 лв. |
| 10 |  Имаме дарена пейка за читалището, ще циментираме и застелем с плочи терен за нея.  |  Имаме останали плочи и пясък от друг проект, ще ни трябва само няколко торби цимент. 20 лв. |
| 11 | През юли и август са заниманията с деца. Всеки ден според това кои от тях са дошли ще рисуваме, спортуваме или нещо друго. Ще направим конкурс за рисунка по любимия комикс за деца с две възрастови групи. С награди.  | 150лв. |
| 12 | През септември е „Фестивала на сливата” и както преди ще участваме в ателиетата за деца. Преди години с тях рисувахме тениски и имахме успех. Ще трябва да купим тениски, бои за текстил и четки. За работата с керамика не са нужни средства. | 100лв. |
| 13 | През декември преди Коледа ще правим фтичетата (сърми ) ще ги хапнем на празника и ще учим младите, как се свиват. Ще направим една обща трапеза за Коледа.  | 0 лв |
| 14 | Ще увеличим празничното осветление на Коледа в градинката пред Пенсионерският клуб. | 70 лв |
| 15 | Събирания на караоке парти са прекратени за сега. Които може би ще се слеят със събитията за деца и родители. | 0 лв |
| 16 | Свободните книги които имаме ще си намерят дом от къщичката в центъра на града. Все още имаме книги за дарение. Ще участваме с проект за нова литература през 2024 г.  | 0 лв |
| 17 | Флоето на читалището се нуждае от козметичен ремонт, вече има кои да го направи. Боядисване на стени, шлайфане, ремонтиране и боядисване на под, махане на ветроупорните врати и обличане на колоните. | Част от материалите ги имаме: латекс и блажна боя. За обличане на колоните 400лвЗа шлайфане 400лв |
| 18 | Ще закупим нови пейки за гостите на празника. Като до 2 – 3 години ще ги подменим всичките. Старите са от необработен материал, тежки и големи са, и трудни за пренасяне. | 300лв |
| 19 | Кулисите на сцената са в много лошо състояние и ще трябва да ги подменим. Ще трябва много плат повече от 50 метра. Намерили сме шивачка.  | 400лв |
| 20 | След като махнем старите пейки, които стоят в салона ще можем да увеличим пространството на които сме изложили керамиката. За постаментите имаме останал материал. | 0 лв |
| Имаме един дългосрочен план за изравняване и циментиране на площадка до чешмата, на която със средства и труд от селото да направим голяма беседка. Които план може би ще прерасне в по- голям. Но това е работа за 5 - 6 години напред. |

Продължаваме да записваме аудио книги.

Това са дейностите, които имаме намерение да проведем. Като за повечето ще разчитаме на собствени средства. За някои, като № 6, 17, 18, и 19 ще търсим финансиране по проекти или ще привлечем дарители.

Усилията ни са насочени към ремонтиране и облагородяване на съществуващата среда, за удобство и комфорт на посетителите и хората от селото и околностите.

Ще организираме и традиционните празници, именни дни и др.

Както сегашната 2023 година не бяхме предвидили смяна на дограма в плановете си, така и през 2024 ще има нещо което не сме написали. Отворени сме и за нови идеи от членове и съмишленици на читалището.

8.11. 2023 г.

С. Терзийско

Анелия Вачкова - секретар.